Þingræður haldnar á Alþingi Íslendinga



Ég mun nú gefa yfirlit yfir störf Alþingis. Þingið hefur staðið yfir frá 10. október til 19. desember 1981 og frá 20. janúar til 7. maí 1982, alls 179 daga. Þingfundir hafa verið haldnir: Í neðri deild 89 Í efri deild 93 Í sameinuðu þingi 91 Alls 273 Þingmál og úrslit þeirra: I. Lagafrumvörp: 1. Stjórnarfrumvörp: a. Lögð fyrir neðri deild 38 b. Lögð fyrir efri deild 47 c. Lögð fyrir sameinað þing 2 87 2. Þingmannafrumvörp: a. Borin fram í neðri deild 54 b. Borin fram í efri deild 29 83 170 Úrslit urðu þessi: a) Afgreidd sem lög: Stjórnarfrumvörp 70 Þingmannafrumvörp 14 84 b) Vísað til ríkisstjórnarinnar: Þingmannafrumvörpum 5 e) Afgreitt með rökstuddri dagskrá: Þingmannafrumvarp l d) Felld: Þingmannafrumvörp 2 e) Ekki útrædd: Stjórnarfrumvörp 17 Þingmannafrumvörp 61 78 170 II. Þingsályktunartillögur: Bornar fram í sameinuðu þingi 90 Úrslit urðu þessi: a) Ályktanir Alþingis 35 b) Vísað til ríkisstjórnarinnar 4 e) Tekin aftur 1 d) Ekki útræddar 50 90 III. Fyrirspurnir: Í sameinuðu þingi 111. Sumar eru fleiri saman á þingskjali svo að málatala þeirra er ekki nema 58 Allar voru fyrirspurnir þessar ræddar eða svarað skriflega nema 17 Mál til meðferðar í þinginu alls 318 Skýrslur ráðherra voru 12 Tala prentaðra þingskjala 957 Þetta yfirlit gefur til kynna þann fjölda mála sem fjallað hefur verið um á því Alþingi sem nú hefur lokið störfum. Að baki afgreiðslu þeirra liggur mikil vinna í nefndum þingsins og umræður hér í þingsölum. Í nefndastörfum hafa menn lagt sig fram við að reyna að ná samkomulagi og afgreiða mál á farsælan hátt. Samstaða hefur orðið um flest, en í öðru hefur meiri hluti ráðið. Reynslan mun skera úr hvernig þar hefur til tekist, en öll væntum við þess, að þjóðinni megi sem mest gagn og gæfa af störfum okkar hljótast. Að þessu sinni er löggjafarstarfinu lokið. Ég þakka hæstv. ríkisstjórn og hv. alþingismönnum ánægjulegt samstarf á þessu þingi og umburðarlyndi í minn garð. Sérstakar þakkir færi ég varaforsetum sem jafnan hafa veitt mér bestu aðstoð. Skrifurum þingsins þakka ég ágætt starf. Skrifstofustjóra og öllu starfsfólki Alþingis flyt ég kærar þakkir fyrir mikið og gott starf og ánægjulega samvinnu. Að lokum óska ég hv. alþm. og fjölskyldum þeirra gæfu og gengis og góðrar heimkomu og heimferðar. Það er von mín, að við megum öll hittast heil til starfa á komandi hausti. Landsmönnum öllum óska ég árs og friðar.



Herra forseti. Í nafni okkar alþingismanna vil ég þakka hæstv. forseta fyrir góða og réttláta fundarstjórn, og ég þakka honum samskiptin öll við okkur þm. Ég þakka líka starfsliði þingsins og skrifstofustjóra allt þeirra starf. Ég vonast til að við megum hitta forsetann heilan og hressan á hausti komanda. Ég árna honum og fjölskyldu hans alls hins besta í sumar. Ég bið hv. alþm. að taka undir þessar óskir mínar með því að rísa úr sætum. - 
            



Ég þakka hv. 3. þm. Reykn., Ólafi G. Einarssyni, fyrir góðar óskir í minn garð og minnar fjölskyldu. Enn fremur þakka ég hv. alþm. fyrir að taka undir óskir hans með því að rísa úr sætum og endurtek árnaðaróskir mínar til alþingismanna.



Gefið hefur verið út svofellt forsetabréf: „Forseti Íslands gjörir kunnugt: Að ég veiti hér með forsætisráðherra, Gunnari Thoroddsen, umboð til þess að slíta Alþingi, 104. löggjafarþingi, fimmtudaginn 6. maí 1982 eða síðar. Gjört í Reykjavík 5. maí 1982. Vigdís Finnbogadóttir. Gunnar Thoroddsen.“ Samkv. þessu bréfi, sem ég nú hef lesið, lýsi ég yfir því, að þessu þingi, sem nú hefur lokið störfum, er slitið. Alþingismönnum óska ég velfarnaðar, þjóðinni allri heilla og bið alþingismenn að minnast fósturjarðar vorrar, Íslands, með því að rísa úr sætum. Þingheimur stóð upp og forsrh., Gunnar Thoroddsen, mælti: „Heill forseta vorum og fósturjörð. Íslands lifi.“ Tóku þingmenn undir þau orð með ferföldu húrrahrópi. Var síðan af þingi gengið.